CELEX: 32008R0775
Language: hr
Date: 2008-08-04 00:00:00
Title: Uredba Komisije (EZ) br. 775/2008 od 4. kolovoza 2008. o utvrđivanju najvećih dopuštenih količina rezidua za dodatak hrani za životinje kantaksantin dodatno uz uvjete utvrđene Direktivom 2003/7/EZ  Tekst značajan za EGP

03/Sv. 034
            
            
               HR
            
            
               Službeni list Europske unije
            
            
               188
            
         32008R0775
   
               L 207/5
            
            
               SLUŽBENI LIST EUROPSKE UNIJE
            
            
               04.08.2008.
            
         
      UREDBA KOMISIJE (EZ) br. 775/2008
   od 4. kolovoza 2008.
   o utvrđivanju najvećih dopuštenih količina rezidua za dodatak hrani za životinje kantaksantin dodatno uz uvjete utvrđene Direktivom 2003/7/EZ
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno treću rečenicu njezinoga članka 13. stavka 2.,
   budući da:
   
               (1)
            
            
               Uvjeti za odobrenje dodatka kantaksantina za određene kategorije životinja utvrđeni su Direktivom Komisije 2003/7/EZ od 24. siječnja 2003. o izmjeni uvjeta za odobrenje kantaksantina u hrani za životinje u skladu s Direktivom Vijeća 70/524/EEZ (2). Za kategorije na koje se odnosi Direktiva 2003/7/EZ tom su Direktivom zamijenjeni uvjeti odobrenja iz Uredbe Komisije (EZ) br. 2316/98 (3). Taj je dodatak hrani za životinje upisan u Registar Zajednice dodataka hrani za životinje kao postojeći proizvod u skladu s člankom 10. Uredbe (EZ) br. 1831/2003.
            
         
               (2)
            
            
               Na zahtjev Komisije je Europska agencija za sigurnost hrane (Agencija) 14. lipnja 2007. donijela mišljenje o najvećim dopuštenim količinama rezidua (NDK) za kantaksantin u hrani dobivenoj od životinja (4). Radi poštivanja prihvatljivog dnevnoga unosa kantaksantina, Agencija je predložila da se NDK-i za tu tvar utvrde u skladu s vrijednostima navedenima u tome mišljenju.
            
         
               (3)
            
            
               Stoga je sukladno tomu za dodatak hrani za životinje kantaksantin potrebno utvrditi NDK-e dodatno uz već postojeće uvjete odobrenja za taj dodatak.
            
         
               (4)
            
            
               Mjere predviđene u ovoj Uredbi u skladu su s mišljenjem Stalnoga odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Dodatno uz uvjete odobrenja utvrđene Direktivom 2003/7/EZ, za kantaksantin se primjenjuju najveće dopuštene količine rezidua utvrđene u Prilogu ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. kolovoza 2008.
      
         
            Za Komisiju
         
         Androulla VASSILIOU
         
         
            Članica Komisije
         
      
   
   
      (1)  SL L 268, 18.10.2003., str. 29. Uredba kako je izmijenjena Uredbom Komisije (EZ) br. 378/2005 (SL L 59, 5.3.2005., str. 8.).
   
      (2)  SL L 22, 25.1.2003., str. 28.
   
      (3)  SL L 289, 28.10.1998., str. 4.
   
      (4)  Znanstveno mišljenje Odbora za dodatke i proizvode ili tvari koji se koriste u hrani za životinje o najvećim dopuštenim količinama rezidua za kantaksantin u hrani dobivenoj od životinja koje su hranjene kantaksantinom kao dodatkom hrani za životinje. The EFSA Journal (2007.) 507, str. 1.-19.
   PRILOG
   
               Br. EZ
            
            
               Dodatak hrani za životinje
            
            
               Kemijska formula, opis
            
            
               Vrsta ili kategorija životinja
            
            
               Najveće dopuštene količine rezidua (NDK) u hrani životinjskog podrijetla
            
         
               
                  Bojila, uključujući pigmente
               
            
         
               
                           1.
                        
                        
                           Karotenoidi i ksantofili
                        
                     
         
               E161 g
            
            
               Kantaksantin
            
            
               C40H52O2
               
            
            
               Perad, osim kokoši nesilica
            
            
               15 mg kantaksantina/kg jetre (mokro tkivo) i 2,5 mg kantaksantina/kg kože/masti (mokro tkivo)
            
         
               Kokoši nesilice
            
            
               30 mg kantaksantina/kg žumanjka (mokro tkivo)
            
         
               Losos
            
            
               10 mg kantaksantina/kg mišića (mokro tkivo)
            
         
               Pastrva
            
            
               5 mg kantaksantina/kg mišića (mokro tkivo)
            
         
                
            
            
               
                           3.1.
                        
                        
                           Kantaksantin odobren za bojenje hrane sukladno pravilima Zajednice
                        
                     
            
                
            
            
               Perad, osim kokoši nesilica
            
            
               15 mg kantaksantina/kg jetre (mokro tkivo) i 2,5 mg kantaksantina/kg kože/masti (mokro tkivo)
            
         
               Kokoši nesilice
            
            
               30 mg kantaksantina/kg žumanjka (mokro tkivo)
            
         
               Losos
            
            
               10 mg kantaksantina/kg mišića (mokro tkivo)
            
         
               Pastrva
            
            
               5 mg kantaksantina/kg mišića (mokro tkivo)